VALMISTUME SÕJAKS! Selgusid „Battlefield 2042“ avatud beetatesti kuupäevad
Septembri keskel kurvastati meid uudisega, mis teatas üksikisikuvaates tulistamismängu „Battlefield 2042“ edasilükkumisest. Algselt 22. oktoobril ilmuma pidanud märul jõuab nüüd kohale 19. novembril.
Sellest tulenevalt lükkusid edasi ka planeeritud beetatesti kuupäevad. Esialgu pidi laiaulatuslik testperiood aset leidma septembri lõpus, nüüd peame ootama uut kalendrikuud.
Tuntud lekitaja Tom Henderson käis varasemalt välja, et uus testperiood algab 6. oktoobril, kui mängule saavad ligi eeltellijad ning 8. oktoobril võivad liituda ülejäänud. Täpselt nii ka läks.
Electronic Arts avaldas, et alates 5. oktoobrist saavad kõik soovijad beetatesti alla laadima hakata. Lisaks eeltellijatele saavad alates 6. oktoobrist mängima hakata ka EA Play teenuse kasutajad.
Beetatest kestab kuni 10. oktoobrini. Kuni selle kuupäevani saavad kõik proovida „Conquest“ mängulaadi Orbital kaardi peal.